wickkiey/tamil-wikipedia-chunked huggingface dataset:
# அமோனியம் பெரிக் சிட்ரேட்டு

|Section2=
|Section7=
|Section6=
}}  
**அமோனியம் பெரிக் சிட்ரேட்டு** (*Ammonium ferric citrate*) என்பது (NH<sub>4</sub>)<sub>5</sub>[Fe(C<sub>6</sub>H<sub>4</sub>O<sub>7</sub>)<sub>2</sub>] என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பெரிக் சிட்ரேட்டுகள் தண்ணீரில் அவ்வளவு நன்றாகக் கரைவதில்லை என்ற நிலையில் அமோனியம் பெரிக் சிட்ரேட்டு தண்ணீரில் மிக நன்றாகக் கரைகிறது என்பது இச்சேர்மத்தின் தனித்தன்மையாகும்.  
படிகக் கட்டமைப்பில் ஒவ்வொரு சிட்ரிக் அமில பகுதிக்கூறும் நான்கு புரோட்டான்களை இழக்கின்றன. புரோட்டன் நீக்கமடைந்த ஐதராக்சில் குழுக்கள் நான்கு கார்பாக்சிலேட்டு குழுக்களுடன் சேர்ந்து ஈந்தணைவிகளாகச் செயல்படுகின்றன. இரண்டு கார்பாக்சிலேட்டு குழுக்கள் பெரிக் அயனியுடன் ஒருங்கிணைவு கொள்வதில்லை.
# அமோனியம் பெரிக் சிட்ரேட்டு

## பயன்கள்

அமோனியம் பெரிக் சிட்ரேட்டு பல்வேறு வகையான பயன்பாடுகளைக் கொண்டதாக உள்ளது.  
- ஓர் உணவுசேர் பொருளாகவும் அமிலத்தன்மை முறைப்படுத்தியாகவும் இச்சேர்மம் பயன்படுகிறது. ஐரோப்பிய ஒன்றிய எண் 381 எனவும் இது அடையாளப்படுத்தப்பட்டுள்ளது. இசுக்காட்லாந்து நாட்டில் ஒரு வகை மதுபானத்தில் இதை பயன்படுத்துகிறார்கள்.  
- தண்ணீரை தூய்மையாக்கும் செயல்முறையில் இது பயன்படுகிறது.  
- தங்கம் வெள்ளி போன்ற குறைவான செயல்திறன் கொண்ட உலோக உப்புகளின் ஒடுக்கம் முகவராக செயல்படுகிறது.  
- பொட்டாசியம் பெரிசயனைடுடன் சேர்க்கப்பட்டு புகைப்படத் தொழிலில் இதை பயன்படுத்துகிறார்கள்.  
- நுண்ணுயிரி வளர்சிதை மாற்றத்தில் ஐதரசன் சல்பைடு உற்பத்தியைத் தீர்மானிக்க அமோனியம் பெரிக் சிட்ரேட்டு பயன்படுகிறது.
- மருத்துவப்படிமவியலில் அம்மோனியம் பெரிக் சிட்ரேட் வேருபடுத்திக் காட்டும் ஓர் ஊடகமாக பயன்படுத்தப்படுகிறது.
- இரத்த செல்கள் உற்பத்திக்கு உதவும் ஒரு ஊட்டச்சத்தாகவும் இது பயன்படுகிறது.
# ராகெட்ரி: நம்பி விளைவு

**ராகெட்ரி: நம்பி விளைவு** (Rocketry: The Nambi Effect) என்பது இந்திய விண்வெளி ஆய்வு மையம் முன்னாள் விஞ்ஞானி மற்றும் விண்வெளிப் பொறியியலாளர் நம்பி நாராயணனின் வாழ்க்கையை அடிப்படையாகக் கொண்டு தயாராகும் ஓர் இந்திய வாழ்க்கை வரலாற்றுத் திரைப்படம் ஆகும். சிம்ரனுடன் முன்னணி பாத்திரமேற்று ஆர். மாதவன் நடிக்கிறார். மேலும் மாதவனே இப்படத்தை இணைந்து தயாரித்து, இணைந்து இயக்கியுள்ளார். இத்திரைப்படம் தமிழ், ஆங்கிலம், மற்றும் இந்தி மொழிகளில் ஒரே நேரத்தில் தயாராகிறது. இப்படத்தை ஆனந்த் மஹாதேவன் இணைந்து இயக்குகிறார். இதன் இசையமைப்பாளர் சாம் சி. எஸ். ஆவர். இதன் கதை, நாராயணன் பிரன்ஸ்டன் பல்கலைக் கழகத்தில் ஒரு பட்டதாரிமாணவராக இருந்த நாட்களையும், அவர் மீது தவறான உளவுச் குற்றச்சாட்டுக்கள் பதிந்ததைப் பற்றியதாகும்.  
2017-ற்கு முன் தயாரிப்புக்கு முந்தைய வேலைகள் ஆரம்பமான நிலையில், அக்டோபர் 2018ல் திரைப்படத்தின் டீஸர் வெளியானது.
# ராகெட்ரி: நம்பி விளைவு

## நடிகர்கள்

- ஆர். மாதவன் - நம்பி நாராயணன்
- சிம்ரன்
- பசேல் சிங் சஹானி - சார்தஜ், இஸ்ரோ விஞ்ஞானி, நம்பி நாராயணனின் நண்பர்
# ராகெட்ரி: நம்பி விளைவு

## தயாரிப்பு

### படப்பிடிப்பு

திரைப்படத்தின் படப்பிடிப்பு மும்மொழியில் தமிழ், இந்தி மற்றும் ஆங்கிலத்தில் நிகழும். முதன்மை படப்பிடிப்பு 21 ஜனவரி 2019ல் தொடங்கியது.
# யாஸ்மின் குணரத்தின

**யாஸ்மின் குணரத்ன** (*Yasmine Gooneratne*; பிறப்பு: 1935) இலங்கை கவிஞர், கதையாசிரியர், பல்கலைக்கழக பேராசிரியர், கட்டுரையாளரும் ஆவார். இலக்கியத்தில் தனது தேச பக்தி படைப்புகள் காரணமாக இவர் பரவலாக இலங்கையில் அறியப்படுகிறார். தற்சமயம் ஆத்திரேலியாவில் வசிக்கின்றார்.  
யாஸ்மின் குணரத்தின சிலோன் பல்கலைக்கழகம் மற்றும் கேம்பிரிட்ஜ் பல்கலைக்கழகத்தில் கற்றார். சவுத் வேல்ஸ் சிட்னியில் அமைந்திருக்கும் மக்கரி பல்கலைக்கழகத்தில் ஆங்கில ஆசிரியராகப் பணிபுரிகின்றார்.
# யாஸ்மின் குணரத்தின

## வாழ்க்கை

யாஸ்மின் 1962 ஆம் ஆண்டு இலங்கையைச் சேர்ந்த மருத்துவரான பிரன்டன் குணரத்னவை மணமுடித்தார். இத் தம்பதியினருக்கு இரு பிள்ளைகள் உள்ளனர்.  
1990 ஆம் ஆண்டு யாஸ்மினுக்கு இலக்கியம் மற்றும் கல்வி சேவைகளுக்காக ஆர்டர் ஆப் ஆஸ்திரேலியா விருதை ஆஸ்திரேலியா அரசாங்கம் வழங்கி கௌரவித்தது. இவ் விருதை பெற்ற ஒரே இலங்கையர் இவரே. 1962 ஆம் ஆண்டில் கேம்பிரிட்ஜ் பல்கலைக்கழகத்தில் ஆங்கில இலக்கியத்தில் பிஎச்டி பட்டம் பெற்றார்.
# யாஸ்மின் குணரத்தின

## இலக்கிய பணி

இலங்கையில் ஆங்கில் இலக்கியத்தில் முன்னணி பங்களிப்பாளர்களில் ஒருவராக யாஸ்மின் குணரத்னவும் திகழ்கின்றார்.  
யாஸ்மின் 1983 ஆம் ஆண்டின் கறுப்பு சூலை கலவரங்கள் மற்றும் படுகொலைகளினால் ஏற்பட்ட சூழலைப் பற்றி பிக் மாட்ச் 1983 என்ற கவிதையை எழுதினார். இக் கவிதை 1983 இல் நடந்த உண்மை சம்பவங்களை விபரிப்பதாகும். இலக்கிய திறனாய்வு மற்றும் தேசபக்தி என்பவற்றை கருப்பொருளாக கொண்டு பதினாறு புத்தகங்களை எழுதினார். சேன்ஜ் ஆப் ஸ்கைஸ் இவரது முதல் நாவலாகும். இந் நாவலிற்கு 1991 ஆம் ஆண்டு மார்ஜோரி பர்னாட் லிட்டர்சி விருது வழங்கப்பட்டது. மேலும் 1991 ஆம் ஆண்டு பொதுநலவாய புனைவு பரிசுக்கு தேர்ந்தெடுக்கப்பட்டது. 2008 இல் த ஸ்வீட் என்ட் சிம்பிள் கைன்ட் என்ற நாவல் சர்வதேச டப்ளின் இலக்கிய விருதுக்கு பரிந்துரைக்கப்பட்டது.  
1966 தொடக்கம் 1996 வரை வெளியிடப்பட்ட ஆசிய தொடரில் எழுதுதலில் (ரைட்டிங் இன் ஏசியா சிரிஸ்) பங்குபற்றிய எழுத்தாளர் ஆவார்.
# ரிதுபேதம்

**ரிதுபேதம்** (Rithubhedam) என்பது 1987 ஆம் ஆண்டு வெளிவந்த மலையாளத் திரைப்படம் ஆகும். இப்படத்தின் இயக்குநர் பிரதாப் போத்தன் ஆவார். இதன் கதை, மற்றும் திரைக்கதை உருவாக்கியவர் எம். டி. வாசுதேவன் நாயர். இப்படத்தில் வினீத், மோனிஷா உண்ணி, திலகன், கீதா முக்கிய வேடங்கள் ஏற்று நடித்திருந்தனர். இப்படத்தில் நடித்ததற்காக 1987 ஆம் ஆண்டிற்கான சிறந்த துணை நடிகருக்கான விருது திலகனுக்குக் கிடைத்தது.
# ரிதுபேதம்

## கதை

உயர் குடியில் வாழ்ந்து நொடிந்து போன ஒரு பெரிய குடும்பத்தின் தலைவராக மூப்பிலி நாயர் (திலகன்). இக்குடும்பத்தின் மேல் உள்ள சொத்திற்காக மூப்பிலி நாயரின் மைத்துனர் கருநாகர பனிக்கர் (சங்கராடி) நீதிமன்றத்தில் வழக்கு தொடுக்கிறார். அக்குடும்பத்தின் வேலைக்காரிக்கும், தெருக்கூத்து ஆட்டக்காரருக்கும் பிறந்த மகன் கேசவ் (வினீத்) சென்னையில் வேலை சரியாக அமையாததால் ஊருக்கு திரும்புகிறான். அதே வேளையில் கேரளத்தின் தென்பகுதியில் அமைந்துள்ள (வைக்கம்) என்ற அந்த ஊருக்கு ஆசிரியராக வரும் ராசன் கேசவின் வீட்டில் தங்குகிறார்.  
தன் படிப்பு சம்பந்தமாக மூப்பிலி நாயரை சந்திக்கும் ராசன் அவரின் மகளும், குடிகாரனான கிருஷ்ணன் உண்ணியின் (நெடுமுடி வேணு) மனைவியுமான தேவகியை (கீதா) சந்திக்கிறார். தேவகியும் அவளின் இளைய சகோதரியான தங்கமணியும் (மோனிசா உன்னி) தன் தேவகியின் குடிகார கணவனால் துன்பப்படுவது கண்டு தேவகியை ராசன் மருமணம் செய்ய கேட்கிறார். தேவகி மறுத்துவிடுகிறார்.  
அதேவேளையில் இந்த குடும்பத்தின் வழக்கை முடித்துவைக்க நீதிமன்றம் தீர்மானித்து ஒருவரை நியமிக்கிறது. அதன்பின்னர் வழக்கு முடிக்கப்பட்டு இவர்களின் குடும்பத்தில் உள்ள 16 நபர்களுக்கு 48 லட்சங்களை பகிர்ந்து அளிக்க முன்வருகிறது. இதில் கடைசியாக ஒரு சதம் மூளை வளர்ச்சி இல்லாமல் அலையும் அப்பு என்பவருக்கு 3 லட்சம் கிடைக்கிறது. அதுவரை மூலை வளர்ச்சி இல்லாமல் ஆதரிக்க யாருமில்லாத அனாதையாக வாழ்ந்துவந்த அப்புவின் மேல் அனைவரும் கரிசணம் காட்டுகிறார்கள். எல்லோருக்கும்மேல் மூப்பிலி நாயர் தனது மகள் தங்கமணியை அப்புவிற்கு திருமணம் முடிக்க நினைக்கிறார்.  
இதற்கிடையில் நீதிமன்றம் நியமிக்கும் நபருக்கும் மூப்பிலி நாயரின் இரண்டாவது மனைவிக்கும் தவறான உறவு ஏற்படுகிறது. இதனை மூப்பிலி நாயர் கண்டுபிடித்து தனது இரண்டாவது மனைவியை துரத்திவிடுகிறார்.  
அந்த வேளையில் தங்கமணியின் ஆசிரியரான வயது முதிர்ந்த ராசனிடம் தன் தங்கை தங்கமணியை திருமணம் செய்துகொள்ளும்படி தேவகி கேட்கிறாள். இதுபற்றி நாளை முடிவு சொல்வதாக சொல்லிவிட்டுவரும் ராசனிடம் *தங்கமணியை தான் காதலிப்பதாகவும் கண்டிப்பாக கல்யாணம் செய்யப்போவதாகவும்* கேசவ் கூறுகிறான். இதன் காரணமாக ராசன் தங்கமணியை கேசவிற்கு கண்யானம் செய்துவைக்கலாம் என கூறுகிறார். ஆனால் தேவகி கேசவின் இனம் பற்றி கூறி மறுத்துவிடுகிறார்.  
ஒருநாள் தங்கமணிக்கும் அப்புவிற்கும் கல்யாணம் செய்துவைக்க மூப்பிலி நாயர் இறங்குகிறார். ஆனால் ராசனும், கிருஷ்ணன் உண்ணியும் தங்கமணியை கேசவிற்கு திருமணம் செய்துவைக்க சண்டை நடக்கிறது. அப்போது *நான் தங்கமணியை கல்யாணம் செய்து கொள்ளுகிறேன் என்று கேசவ் சொல்ல, மூப்பிலி நாயர் கேசவிடம், *தங்கமணி என் மகள், அதேபோல் நீயும் என் மகன், உன் அம்மா என் வீட்டில் வேலை செய்தபோது நீ எனக்கு தவறான முறையில் பிறந்தவன். ஆகையினால் தங்கமணி உனக்கு தங்கை'' என்று கூறி அடித்துவிரட்டுகிறார்.  
தன் கோபம் தலைக்கேறிய கேசவ் மூப்பிலி நாயரை ஆயுதம் கொண்டு கொலை செய்துவிட்டு சிறைக்கு செல்லுகிறான். சில ஆண்டுகள் கழித்து சிறையில் தங்கமணி தன் பெண்குழந்தையுடன், தன் கணவன் ராசன், கிருஷ்ணன் உண்ணி மற்றும் தேவகியுடன் சென்று பார்க்கிறார்கள்.
# ரிதுபேதம்

## தொடர்புடைய திரைப்படங்கள்

- காயங்குளம் கொச்சுண்ணி
- பெருந்தச்சன்
# குந்தகுந்தர்

**ஆச்சாரியர் குந்தகுந்தர்** (**Acharya Kundakunda**), சமணத்தின் பிரிவான திகம்பரத் துறவியும், ஆச்சாரியரும் மற்றும் தத்துவ அறிஞரும் ஆவார். இவர் சமயச்சாரம், நியாயசாரம், பஞ்சஸ்திதிகாயசாரம், பிரவசனசாரம் போன்ற சமண சமயத் தத்துவ நூல்களை இயற்றியவர். இவர் ஆந்திரப்பிரதேசத்தின் *கொண்டகுந்தா* கிராமத்தில் பிறந்தவராக கருதப்படுகிறார்.
# குந்தகுந்தர்

## இதனையும் காண்க

- தமிழ்நாட்டில் சமணம்
# சிறுபலதை (தாவரம்)

**சிறுபலதை** (Zornia Diphylla) என்பது பபேசியே என்ற குடும்பத்தைச் சார்ந்த இருபுற வெடிக்கனி வகையில் உள்ள ஒரு மூலிகைத் தாவரம் ஆகும். மேலும் இது இருபுற வெடிக்கனி கொண்ட ஒரு பூக்கும் தாவரம் ஆகும். இத்தாவரம் உலகில் பல இடங்களில் பரவியுள்ளது.
# உதய பானு (நடிகை)

**உதய பானு** என்பவர் தெலுங்குத் திரைப்பட நடிகையாவார்.  
உதய பானு 5 ஆகஸ்ட் 1970 ஆம் ஆண்டு தெலுங்கானாவில்
சுல்தானாபாத், கரீம்நகர் என்ற இடத்தில் பிறந்தார். இவருடைய தந்தை எஸ். கே. படேல் என்பவர் ஒரு மருத்துவர் ஆவார். இவர் தந்தை அருணா என்பவும் ஒரு மருத்துவர்.
உதய பானுவுக்கு இரட்டை குழந்தைகள் 2016 செப்டம்பர் 2 இல் பிறந்தனர்,.  
கல்லூரியில் படித்துக் கொண்டிருந்த காலத்தில் ஆர். நாராயண மூர்த்தி என்பவரின் எர்ரா சாய்யம் (1990) என்ற படத்தில் முதன்முதலாக நடித்தார். இப்படத்தில் நடிக்கும் பொழுது இவருக்கு 19 வயதாகும்.
# கல்பனா ராய்

**கல்பனா ராய்** (9 மே 1950 – 6 பிப்ரவரி 2008) என்பவர் இந்திய திரைப்பட நடிகையாவார். இவர் தெலுங்கு மொழியில் 430 க்கும் மேற்பட்ட திரைப்படங்களில் நடித்துள்ளார்.  
கல்பனா ராய் காக்கிநாடாவில் பிறந்தவர். மேடை நாடகங்களில் நடித்து அனுபவம் பெற்றவர். அதன் பின்பு திரைத்துறையில் நுழைந்து நானூறுக்கும் மேற்பட்ட திரைப்படங்களில் நடித்து சாதனைப் படைத்தார்.  
1947 இல் ஓ சீத கதா என்ற திரைப்படத்தின் மூலம் தெலுங்குத் திரைப்படத்துறையில் அறிமுகம் ஆனார். 2005 இல் இவர் நடித்த சோகுடு என்ற திரைப்படமே இவரது நடிப்பில் வெளியான இறுதிப் படமாகும்.
# மேகா பர்மன்

**மேகா பர்மன்** என்பவர் தென்னிந்திய திரைப்பட நடிகையாவார். இவர் சோஹன் ராய் இயக்கத்தில் வெளிவந்த டேம் என்ற திரைப்படத்தில் ரைசா என்ற கதாப்பாத்திரத்தில் நடித்திருந்தார். இப்படம் தமிழ்நாடு மற்றும் கேரள இடையே உள்ள முல்லைப் பெரியாறு அணையைப் பற்றியதாகும்.  
தமிழ்நாட்டின் முதலமைச்சராக இருந்த ஜெ. ஜெயலலிதாவிடம் திமுக தலைவர் மு. கருணாநிதி டேம் திரைப்படத்தினை மக்கள் பாதுகாப்பு கருதி தடை செய்ய கோரினார். 25 நவம்பர் அன்று வெளியிடப்பட இருந்த திரைப்படம், தமிழக அரசால் தடை செய்யப்பட்டது. அதற்கு தமிழ்நாடு மற்றும் கேரளா இடையேயான நல்லுறவு பாதிக்கப்படுமென காரணம் கூறப்பட்டது.  
மேகா "ஒரு மோதல் ஒரு காதல்" திரைப்படத்தில் முக்கிய கதாப்பாத்திரத்தில் நடித்தார். 2014 இல் மேகா நடிப்பில் வெளியான பாலாட் ஆஃப் ருஸ்டம் திரைப்படத்திற்கு அகாதமி விருது கிடைத்தது.
# மேகா பர்மன்

## திரைப்படங்கள்

- *பாப்* 2003
- ''அங்கிட், பல்லவி & பிரண்ட்ஸ் (2008)
- *டேம் 999* (2011)
- ''பாலாட் ஆஃப்ருஸ்டம் (2012)
- *ஒரு மோதல் ஒரு காதல் (திரைப்படம்)* (2014)
-
# பாப்

***பாப்*** என்பது 2003 இல் இந்தி மொழியில் வெளிவந்த குற்றவியல் திர்லர் திரைப்படம் ஆகும். இதனை பூஜா பட் இயக்கியிருந்தார். இது பூஜா பட் இயக்குனரின் முதல் படைப்பாகும். ஜான் ஆபிரகாம் (நடிகர்), உதிதா கோஸ்வாமி
குல்ஷான் க்ரோவர் போன்றோர் நடித்திருந்தனர்.  
இப்படம் பீட்டர் வெயிர் என்பவர் 1985 இல் எடுத்த ஹாலிவுட் திரைப்படமான விட்னஸ் என்பதன் இந்திய மறுஆக்கமாக இருந்தது.
இப்படம் கராச்சி சர்வதேச திரைப்பட விழாவில் 2003 டிசம்பர் 20 இல் வெளியிடப்பட்டது. இந்தியாவில் 2004 ஜனவரி 30 இல் வெளியிட்டனர்.
# பான் தலை

**ஃபானின் தலை** (Head of a faun) என்பது இத்தாலிய மறுமலர்ச்சிக்கால கலைஞரான மைக்கலாஞ்சலோவால் 1489 இல் செதுக்கப்பட்ட ஒரு தொலைந்துபோன சிற்பமாகும். பளிங்குக் கல்லில் செதுக்கப்பட்ட இந்த சிற்பமே இவரது முதல் புகழ்பெற்ற முதல் படைப்பாக கருதப்படுகிறது. இதை இவர் ஒரு பழங்கால சிற்பத்தை மாதிரியாகக் கொண்டு அதில் சில மாற்றங்களோடு தனது 15 அல்லது 16 வயதில் செதுக்கினார். ஜியோர்ஜியோ வசாரி எழுதிய கலைஞர்கள் வாழ்க்கை வரலாற்றின் படி, இச்சிற்பமானது இளவயது மைக்கலாஞ்சலோவால் உருவாக்கப்பட்டது.
# லட்சுமி தேவி கனகாலா

**லட்சுமி தேவி கனகாலா ** (1939/1940 – 3 பிப்ரவரி 2018) தெலுங்குத் திரைப்படத்துறை நடிகையாவார்.  
இவர் மெட்ராஸ் திரைப்படக் கல்லூரியில் நடன ஆசிரியராகவும் பணியாற்றினார். சிரஞ்சீவி (நடிகர்), அல்லரி நரேஷ் போன்றோர் லட்சுமி தேவியை பற்றி குறிப்பிட்டுள்ளனர். சிரஞ்சீவி லட்சுமி தேவியை, சரஸ்வதி தேவி என்று புகழ்ந்தார்.  
லட்சுமி தேவி தேவதாஸ் கனகாலா என்பவரை திருமணம் செய்து கொண்டார். தேவதாஸ் கனகாலா ஒரு தெலுங்கு நடிகர் ஆவார். இவர்களுக்கு ராஜீவ் கனகாலா, சிறீ லட்சுமி ஆகிய இரு குழந்தைகள் உள்ளனர்.  
லட்சுமி 78 வயதில் ஐதராபாத்தில் ஒரு தனியார் மருத்துவமனையில் இதய நிறுத்தம் காரணமாக இறந்தார்.
# லட்சுமி தேவி கனகாலா

## திரைப்படங்கள்

- * ப்ரீமா பந்தம் *
- * பொலிஸ் லாக்கப் *
# சூர்யா தோட்டாங்கல்

**சூர்யா தோட்டாங்கல்** (Soorya Thottangal) என்பவர் ஓர் இந்தியக் கைப்பந்து விளையாட்டு வீராங்கனை ஆவார். இவர் கேரள மாநிலத்தில் 1989 ஆம் ஆண்டு ஆகத்து மாதம் 23 ஆம் நாள் பிறந்தார். இந்தியாவின் பெண்கள் தேசிய கைப்பந்து அணியில் இவரும் ஒரு வீராங்கணையாக இருந்தார்.  
2010 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் பங்கேற்று விளையாடினார். பிராந்திய குழு அளவு அணிகள் பங்கேற்கும் போட்டிகளில் சூர்யா கேரளா மாநில அணிக்குழுவில் விளையாடினார்
# சிறீலட்சுமி

**சிறீலட்சுமி (Sreelekshmi)** இவர் மலையாள மொழித் திரைப்படங்கள் மற்றும் தொலைக்காட்சித் தொடர்களில் தோன்றும் ஒரு இந்திய நடிகையாவார். இவர் சிறந்த நடிகைக்கான இரண்டு கேரள மாநிலத் தொலைக்காட்சி விருதையும், இரண்டாவது சிறந்த நடிகைக்கான ஒரு கேரள மாநிலத் திரைப்பட விருதையும் வென்றுள்ளார் .
# சிறீலட்சுமி

## தனிப்பட்ட வாழ்க்கை

கேரளாவின் திருவனந்தபுரத்தில் உள்ள வழுதாக்காடு என்ற ஊரில் மூன்று குழந்தைகளில் இளைய குழந்தையாக பாஸ்கரன் நாயர் மற்றும் ராஜேஸ்வரியம்மா ஆகியோருக்குப் பிறந்தார். இவருக்கு கிருஷ்ணகுமார் மற்றும் விஜய் பாஸ்கர் என்ற இரண்டு மூத்த சகோதரர்கள் உள்ளனர். திருவனந்தபுரத்தின் கார்மல் பெண்கள் மேல்நிலைப்பள்ளியில் தனது ஆரம்பக் கல்வியைப் பெற்றார். கேரள பல்கலைக்கழகத்தில் 1991இல் கலாதிலகம் பட்டம் பெற்றார். பல்கலைக்கழகத்திற்கு முந்தைய படிப்பிற்குப் பிறகு, சென்னையிலுள்ள கலாசேத்ராவில் பாரத நாட்டியத்தை பயின்றார்.  
இவர் துபாயை தளமாகக் கொண்ட *இன்டீரியர் ஃபிட் அவுட்* என்ற நிறுவனத்தில் பொது மேலாளரான ரத்தீஷ் என்பவரை மணந்தார். இவர்களுக்கு அனந்த் மகேசுவர் மற்றும் அக்சித் மகேசுவர் என்ற இரண்டு மகன்கள் உள்ளனர். திருமணத்திற்குப் பிறகு இவர் திரைப்படங்களில் நடிப்பதிலிருந்து ஓய்வு பெற்றார். பின்னர், குடும்பத்துடன் துபாயில் குடியேறினார். துபாயில் இருந்தபோது ஒரு நடனப் பள்ளியை நடத்துவதில் மும்முரமாக இருந்தார். இவர் 2012இல் தொலைக்காட்சித் தொடர்களில் நடிக்க மீண்டும் இந்தியா வந்தார். தற்போது இவர் திருவனந்தபுரத்தில் வசித்து வருகிறார். திருவனந்தபுரத்தின் குரவன்கோனத்தில் *டெம்பிள் ஆப் ஆர்ட்ஸ்* என்ற ஒரு நடனப் பள்ளியை நடத்தி வருகிறார்.
# சிறீலட்சுமி

## விருதுகள்

- 1991 - கேரளப் பல்கலைக்கழகம் கலாதிலகம்
- 1997 - இரண்டாவது சிறந்த நடிகைக்கான கேரள மாநிலத் திரைப்பட விருது - பூதக்கண்ணாடி
- 1997 - சிறந்த நடிகைக்கான கேரள மாநிலத் தொலைக்காட்சி விருது - மரணம் துர்பலம் (தூர்தர்சன்)
- 2011 - சிறந்த நடிகைக்கான கேரள மாநிலத் தொலைக்காட்சி விருது - அர்த்தச்சந்திரந்தே ராத்ரி (அமிர்தா தொலைக்காட்சி)  
அவலூத் கதா அணியுடன் சூர்யா தொலைகாட்சியில் சூர்யா சவால் என்ற பிரபலமான விளையாட்டு நிகழ்சியில் பங்கேற்றுள்ளார். இவர் சில விளம்பரங்களிலும் நடித்துள்ளார். தற்போது இவர் தூர்தர்ஷன் மலையாளத்தில் ஒளிபரப்பப்படும் *பீட் த ஃப்ளோர்ஸ்* என்ற உண்மை நிகழ்ச்சியில் நடுவராக தோன்றி வருகிறார்.
# லட்சுமி அகர்வால்

**லட்சுமி அகர்வால்** (*Laxmi Agarwal*) ( 1 சூன் 1990) அமிலத் தாக்குதலை எதிர்த்து பிரசாரம் செய்வதும், தொலைக்காட்சி நிகழ்ச்சித் தொகுப்பாளராகவும் உள்ளார். அமிலத் தாக்குதலில் தப்பிப் பிழைத்த இவர் இது போன்று பாதிக்கப்பட்டவர்களுக்காக பேசி வருகிறார். 2005-இல் குட்டா, மற்றும் அவனது தோழன் நீம்கான் இருவரும் சேர்ந்து இவர் மீது தாக்குதல் நடத்தினர். இவருக்கு அப்போது வயது 15 மட்டுமே. ஹிந்துஸ்தான் டைம்ஸ் என்ற நாளிழிதலில் இவர் மீது நடந்த அமிலத் தாக்குதல் பற்றி மற்றவர்கள் தெரிந்து கொள்ளும் விதமாக தொடராக வெளியிட்டது. அமிலத் தாக்குதலைத் தடுப்பதற்கும், சட்ட விரோத அமில விற்பனையை தடுப்பதற்கும் பொதுமக்களில் 27,000 பேரிடம் கையெழுத்தினைப் பெற்று இந்திய உச்ச நீதிமன்றத்தில் வழக்குத் தொடுத்தார். இவரது கோரிக்கையை ஏற்ற நீதிமன்றம் அமில விற்பனையை கண்காணிக்க மத்திய, மாநில அரசுகளுக்கு உத்திரவிட்டது. இந்தியநாடாளுமன்றமும் அமில விற்பனைக்கெதிராக வழக்கினை எளிமையாக்கியது.  
அமிலத் தாக்குதலில் பாதிக்கப்பட்டவர்களுக்கு உதவும் தன்னார்வ தொண்டு நிறுவனமான 'சான்வ்' என்ற நிறுவனத்தில் இயக்குநராக உள்ளார். உலகத்தின் தைரியமான பெண்களுக்கு வழங்கப்படும் விருதினை 2014-இல் அமெரிக்க அதிபரின் மனைவி மிசெல் ஒபாமாவிடமிருந்து பெற்றுக் பெற்றுள்ளார்.என்டிடிவி என்ற தொலைக்காட்சி இவரை சிறந்த இந்தியராக தேர்வு செய்தது.
# லட்சுமி அகர்வால்

## இளமைக் காலம்

புது தில்லியில் நடுத்தரக் குடும்பத்தில் பிறந்துள்ளார். தற்போது அவர்களுக்கு பிகு என்றொரு மகளுண்டு.
# லட்சுமி அகர்வால்

## போராட்டம்

தன்னைப் போலவே பாதக்கப்பட்டவர்களுக்கு உடனடி தீர்ப்பு கிடைக்க வேண்டுமென்பதற்காக உண்ணாநிலைப் போராட்டம் இருந்துள்ளார் இவர் ஒருவர் மட்டுமே.. தான் செய்யும் பணி சார்ந்து கவிதை ஒன்றை எழுதியுள்ளார்.
# ஒய். விஜயா

இவர் தென்னிந்தியத் திரையுலகமான மலையாளம், தெலுங்கு, தமிழ், கன்னடம் போன்றவற்றில் ஆயிரத்திற்கும் மேற்பட்ட திரைப்படங்களில் நடித்துள்ளார்.  
இவர் தந்தை எனிகந்த்லா ஜானியானியா என்ற கூட்டுறவு வங்கியின் மேலாளர் ஆவார். பாலம்மா என்பவர் இவரது தாய். இவர்கள் குண்டூர் மாவட்டத்தினைச் சேர்ந்தவர்கள். 1957 இல் பிப்ரவரி 8 அன்று கர்ணுல் என்ற இடத்தில் பிறந்தார்.
# ஒய். விஜயா

### தமிழ்

- வாணி ராணி (1974)
- மன்மத லீலை (1976)
- மூன்று முடிச்சு (1976)
- ஆசை 60 நாள் (1976)
- ரகுபதி ராகவன் ராஜாராம் (1977)
- ஆறு புஷ்பங்கள் (1977)
- நவரத்தினம் (1977)
- புண்ணிய பூமி (1978)
- பைரவி (திரைப்படம்) (1978)
- ருசி கண்ட பூனை (1980)
- கிளிஞ்சல்கள் (1981)
- தில்லு முல்லு (1981)
- தனிக்காட்டு ராஜா (1982)
- காதலித்துப்பார் (1982)
- மண்வாசனை (1983)
- நல்லவனுக்கு நல்லவன் (1984)
- சங்கநாதம் (1984)
- வாழ்க்கை (1984)
- பூவிலங்கு (1984)
- நூறாவது நாள் (1984)
- நிலவு சுடுவதில்லை (1984)
- மங்கம்மா சபதம்
- கல்யாண அகதிகள் (1985)
- காக்கிசட்டை (1985)
- முதல் வசந்தம் (1986)
- சிப்பிக்குள் முத்து (1986)
- மருமகள் (1986)
- கூட்டுப் புழுக்கள் (1987)
- எங்க ஊரு பாட்டுக்காரன் (1987)
- அவள் மெல்ல சிரித்தாள் (1988)
- என் தங்கை கல்யாணி (1988)
- எங்க ஊரு காவல்காரன் (1988)
- ராஜாதி ராஜா (1989)
- பாண்டி நாட்டுத் தங்கம் (1989)
- ஆடி வெள்ளி (1990)
- நாட்டுக்கு ஒரு நல்லவன் (1991)
- நாடோடிப் பாட்டுக்காரன் (1992).
- வானமே எல்லை (1992)
- பட்டுக்கோட்டை பெரியப்பா (1994)
- புதிய மன்னர்கள் (1994)
- வரவு எட்டணா செலவு பத்தணா (1994)
- சுபாஷ் (1996)
- ராஜகாளியம்மன் (2000)
- பிரியமான தோழி (2003)
# சுனிதா வர்மா

**சுனிதா வர்மா** என்பவர் ஒரு இந்தியத் திரைப்பட நடிகை ஆவார். தெலுங்கு, தமிழ், மலையாளம், மற்றும்கன்னடம் போன்ற திரைப்படங்களில் நடித்துள்ளார். நீவண்டே நூவண்டா திரைப்படத்தில் 2001 இல் முதன் முதலாக நடித்தார்.  
இவர் அல்லூரி சீதா ராம ராஜூ என்பவரின் பரம்பரையில் வந்தவர். தெலுங்கு மொழி பேசும் குடும்பத்தவர். 2005 இல் தமிழில் ஒரு முறை சொல்லி விடு என்ற திரைப்படத்தில் நடித்துள்ளார்.  
*62* என்ற திரைப்படத்தில் சத்யராஜூக்கு எதிராக நடித்திருந்தார்.  
இருவர் மட்டும் என்ற இரு நடிகர்கள் மட்டுமே முழு திரைப்படங்களில் வருகிறவாறு எடுக்கப்பட்ட தமிழ் திரைப்படத்தில் நடித்துள்ளார். இது பரிசார்த்த திரைப்படம் என்று போற்றப்படுகிறது.
# அஸ்தேயம்

<span data-segmentid="102">**அஸ்தேய (**இந்தி - अस्तेय**)** "கள்ளாமை" என்ற பொருள் கொண்ட சமஸ்கிருத சொல்லாகும். இது சமணத்தில் ஒரு நல்லொழுக்கமாகும். செயல், பேச்சு, எண்ணங்கள் மூலமாக மற்றவர் பொருளை திருடாமலோ, அவ்வாறு திருடும் நோக்கம் இல்லாமலோ நடந்துகொள்வது கள்ளாமை (அஸ்தேய) ஆகும்.</span>  
<span data-segmentid="10">சமணத்தின் ஐந்து முக்கிய சூளுரைகளில் ஒன்றாக அஸ்தேய கருதப்படுகிறது.</span> <span data-segmentid="12">இந்தியத் தத்துவத்தின் படி, பத்து வகையான தன்னடக்கங்களில் (சுயக் கட்டுப்பாடு) ஒன்றாக அஸ்தேய கருதப்படுகிறது.</span>
# அஸ்தேயம்

## <span data-segmentid="15">சொற்பிறப்பு</span>

<span data-segmentid="12">**"அ"** என்றால் **"எதிர்மறை",** "**ஸ்தேய**" என்றால் "**களவு செய்தல்**", என்றான இரு வார்த்தைகளை சேர்ந்து "**அஸ்தேய** *(கள்ளாமை)***"** என்று</span> <span data-segmentid="102">சமஸ்கிருத மொழியிலிருந்து பெறப்பட்ட</span><span data-segmentid="12">து</span><span data-segmentid="102">.</span>
# அஸ்தேயம்

## <span data-segmentid="18">சமணம்</span>

சமணத்தில் உள்ள ஐந்து சூளுரைகளில் ஒன்றாக கருத்தப்படும் இதை, ஸ்ராவகாஸ் (ஆண் சீடர்), ஸ்ராவிகாஸ் (பெண் சீடர்), துறவி ஆகியோர் கவனத்தில் கொள்ள வேண்டும். சமண இலக்கியமான, தத்துவார்த்சூத்ரத்தில், குறிப்பிட்டுள்ள இந்த சூளுரையின் 5 மீறல்கள் பின்வருமாறு: "திருடத் தூண்டுதல், திருட்டுப் பொருட்களைப் பெறுதல், தவறான எடைகள் / அளவுகள் பயன்படுத்துதல், செயற்கையான / போலியான பொருட்களைக் கொண்டு மற்றவர்களை ஏமாற்றுதல்.  
<span data-segmentid="23">இது ஸர்வார்த்தசித்தியில் பின்வருமாறு விளக்கப்பட்டுள்ளது:</span>  
*திருடத் தூண்டுதல் அல்லது திருட்டை அனுமத்தில் முதல் மீறலாகும். ஒருவருக்கு தெரிந்தோ தெரியாமலோ அவரிடமிருந்து திருட்டுப் பொருட்களைப் பெறுதல் இரண்டாவது மீறலாகும். தர்மத்திற்கு புறம்பாகவோ, பொருளின் விலையை விட குறைவான விலையிலோ வாங்குதல் மூன்றாவது மீறலாகும். தவறான எடை அல்லது அளவைக் கொண்டு பிறரை ஏமாற்றி பொருளை தறுதலோ பெறுதலோ நான்காவது மீறலாகும். செயற்கையான / போலியான பொருட்களைக் கொண்டு மற்றவர்களை ஏமாற்றுதல் ஐந்தாவது மீறலாகும். இவையே அஸ்தேயத்தின் 5 மீறல்களாகும்.*  
*- <span data-segmentid="23">ஸர்வார்த்தசித்தி (7-27)</span>*
# அஸ்தேயம்

## <span data-segmentid="35">இந்து மதம்</span>

<span data-segmentid="102">செயல், பேச்சு, எண்ணங்கள் மூலமாக மற்றவர் பொருளை திருடாமல் தவிர்த்தலே அஸ்தேய (கள்ளாமை) என்று இந்து மதத்தின் இலக்கியங்கள் வரையறுக்கின்றன</span><span data-segmentid="36">".  
अहिंसासत्यास्तेय ब्रह्मचर्यापरिग्रहाः यमाः ॥३०॥  
1. கொல்லாமை (अहिंसा): அகிம்சை, பிறவுயிர்களைத் துன்புறுத்தாமை.
1. வாய்மை (सत्य): சத்யம், உண்மையைக் கடைப்பிடித்தல்
1. கள்ளாமை (अस्तेय): அஸ்தேய களவு செய்யாமை</span>
# அஸ்தேயம்

## <span data-segmentid="67">தொடர்புடைய கருத்துகள்</span>

எதிர்பார்ப்பு இல்லாமல் தகுதியான நபருக்கு செய்யும் ஈகை, "தானம்" என்று இந்து மதத்தில் பரிந்துரைக்கப்படும் நியமங்களில் ஓன்றாகும். பிறரிடமிருந்து திருடுதலை தவிர்ப்பதே தானம் செய்தலின் நோக்கமாகும். அஸ்தேய இயமத்தின் பரிகாரம் தானமாகும்.<span data-segmentid="72"></span>
# அஸ்தேயம்

## <span data-segmentid="74">அப்பரிகிரஹவின் வித்தியாசம்</span>

இந்து சமண மதங்களில் உள்ள பல நல்லொழுக்கங்களில் ***அஸ்தேய*** மற்றும் ***அப்பரிகிரஹ*** அடங்கும். அஸ்தேயமும், அப்பரிகிரஹவும் மனிதனுக்கும் பொருளுக்கும் இடையே நடப்பவையாக இருந்தாலும், இரண்டுமே இரு வேறு சிந்தாந்தங்களாகும். அஸ்தேய கள்ளாமையைக் குறிக்கின்றது<span data-segmentid="78">.</span> <span data-segmentid="79">மாறாக, அப்பரிகிரஹ எதன் மீதும் பற்றற்றத் தன்மையைக் குறிக்கின்றது.</span>
# சுரேகா வாணி

**சுரேகா வாணி** என்பவர் இந்திய நகைச்சுவை நடிகையாவார். இவர் தெலுங்குத் திரைப்படங்கள் அதிகமாக நடித்துள்ளார். அதன் பிறகு தமிழ்த் திரைப்படங்களில் நடித்துள்ளார். ஜூன் 2015 வரை 48 திரைப்படங்களில் நடித்துள்ளார். பள்ளி நாட்களிலேயே குழந்தைகள் நிகழ்ச்சிகளை தொகுப்பாளியாக பணியாற்றியுள்ளார்.
மா தொலைக்காட்சி மா டாக்கிஸ், ஹார்ட் பீட் போன்ற தொலைக்காட்சி நிகழ்ச்சிகளில் பணியாற்றியுள்ளார்.
# சுரேகா வாணி

## குறிப்பிடத்தக்க திரைப்படங்கள்

- *பத்ரா* - 2005
- *பொமரில்லு* 2006
- *கணேஷ் ஜஸ்ட் கணேஷ்* 2009
- *உத்தம புத்திரன்* 2010
- *நமோ வெங்கடேசா* 2010
- *பிருந்தாவனம்* 2010
- *பிரஸ்தானம்* 2010
- *தெய்வத்திருமகள் (2011 திரைப்படம்)* 2011
- *காதலில் சொதப்புவது எப்படி (திரைப்படம்)* 2012
- *லைஃப் ஈஸ் பியூட்டிஃபுல்* 2012
- *சாது*
- *எதிர்நீச்சல்*
- *நாயக் (திரைப்படம்)* 2013
- *சவுண்ட் பார்ட்டி (திரைப்படம்)* 2013
- *உதயம் என்.எச்4 (திரைப்படம்)* 2013
- *ஜில்லா (திரைப்படம்)*
- *பாட்ஷா*
- *பிரம்மன் (திரைப்படம்)*
- *சீமந்துடு*
- *மெர்சல்*
- *சக்க போடு போடு ராஜா*
-
# சிறீரஞ்சினி (நடிகை)

**மங்கலகிரி சிறீரஞ்சனி**, (தெலுங்கு: శ్రీరంజని) (1927–1974) என்பவர் திரைப்பட நடிகை ஆவார். ஸ்ரீரஞ்சனி என்பவர் இவருடைய சகோதரியாவார். எம். மல்லிகார்ஜுனா ராவ் என்ற இயக்குனரின் தாய் ஆவார்.  
1927 இல் ஆந்திரப் பிரதேசத்தில் நரசசுப்பேட்டை தாலுக்காவில் முருகிபியூடி என்ற இடத்தில் பிறந்தவர். 1930 களில் சிறந்த பிரபல பாடகியாக அறியப்படுகிறார். இவர் குரலில் வெளிவந்த கிராம்ஃபோன் கம்பெனி ஆஃப் இந்தியா தயாரிப்பு ஆல்பங்கள் மற்றும் ஒலிநாடாக்கள் மிகவும் பிரபலமாகின. இவர் கிருஷ்ண விலாச நாடக சாம்ராஜ்யம் என்ற நாடகத்தில் நடித்துள்ளார். இது இந்து தொன்மவியல் நாடதமாகும். கிருஷ்ணா, அபிமன்யூ, சத்யவான் போன்ற கதாப்பாத்திரங்களில் நடித்துள்ளார்.  
தெலுங்குத் திரைப்பட உலகில் 1934 இல் இந்து சமய இதிகாசமான இராமாயணத்தினை அடிப்படையாகக் கொண்டு வெளிவந்த லவகுசா திரைப்படத்தில் முதன் முதலாக நடித்தார்.
# சிறீரஞ்சினி (நடிகை)

## ஆதாரங்கள்

- Nata Ratnalu, Mikkilineni Radhakrishna Murthy, Second edition, 2002.
- Luminaries of 20th Century, Potti Sreeramulu Telugu University, 2005.
# பாலி(பாரா-பீனைலீன்)

**பாலி(பாரா-பீனைலீன்** (*Poly(p-phenylene*)) என்பது பாரா-பீனைலீன் அலகுகள் அடுத்தடுத்து இடம்பெற்று உருவாகும் பலபடிச் சேர்மமாகும். வளையாத பலபடி குடும்பத்தில் உள்ள கடத்தும் பலபடியை தயாரிப்பதற்குத் தேவையான ஒரு முன்னோடிச் சேர்மமாக இச்சேர்மம் செயல்படுகிறது. சுசூகி பிணைப்பு முறையுடன் பல்லொடுக்க வினையும் சேர்த்து பாலி(பாரா-பீனைலீன் தயாரிக்கப்படுகிறது .
முன்னதாக மேற்கொள்ளப்பட்ட தயாரிப்பு முயற்சிகளில் கருப்பு நிறத்தில் கரையாத தூளாக இச்சேர்மம் உற்பத்தி செய்யப்பட்டது. இதன் பண்புகளை விவரிப்பது சிரமமாக இருந்தது. உதாரணமாக, புன்சன் சுடரில் எந்தவிதமான சுவாலையையும் உருவாக்காமல் ஒரு திடப்பொருள் செஞ்சிவப்பாக ஒளிர்ந்து மெதுவாக மறைந்தது என்று செய்தித்தாள் செய்திகள் தெரிவித்தன . தொடக்கத்தில் இச்சேர்மத்தின் வேதியியல் மற்றும் வெப்பவியல் நிலைப்புத்தன்மை இதை தயாரிக்கும் ஆர்வத்திற்கு அடிப்படையாக அமைந்தது. அதிக வெப்பநிலைப்புத் தன்மை தேவைப்படும் ராக்கெட் கூர்முனைகளிலும் சில துணி வகைகளிலும் இச்சேர்மம் பயன்படுகிறது.  
ஆக்சிசனேற்றம் அல்லது மாசுகலப்பு செய்து குறைக்கடத்திக்கு தேவையான கடத்தா பாலி(பாரா-பீனைலீன் தயாரிக்கப்படுகிறது.
# பீனைலீன்

**பீனைலீன்** (*phenylene*) குழு என்பது C6H4 என்ற மூலக்கூற்று வாய்ப்பாடு கொண்ட அரைலீன் எனப்படும் இரட்டை பதிலீடு பென்சீன் வளையத்தை அடிப்படையாகக் கொண்ட குழுச் சேர்மமாகும். உதாரணமாக பாரா பீனைலீன் அடுக்கும் அலகுகள் சேர்ந்து பாலி(பாரா-பீனைலீன் பலபடி உருவாகிறது .
.
# காலா (மீன் குடும்பம்)

**காலா** (ஆங்கிலம்:*Threadfin*) என்பது கீளி வடிவி ஒழுங்கைச் சேர்ந்த மீன் குடும்பம் ஆகும். இவை உலகம் முழுவதும் உள்ள வெப்பவலய மற்றும் மிதவெப்பவலய நீர்ப்பகுதிகளில் காணப்படுகின்றன, இக்குடும்பத்தில் 8 பேரினங்களாக மொத்தம் 40 இனங்கள் உள்ளன.  
இக் குடும்பத்தில் 20 சதம மீட்டர் நீளம் கொண்ட பாலிடாக்டிலசு நிகிப்பினிசு (*Polydactylus nigripinnis*) என்னும் இனத்திலிருந்து 2.0 மீட்டர் நீளம் வளரக்கூடிய எலியூதெரோனிமா டெட்ராடாக்டிலம் (Eleutheronema *tetradactylum*) என்னும் இனம் வரை பல அளவுகளைக் கொண்ட இனங்கள் அடங்கியுள்ளன. இவ்வகை மீன்கள் உணவுக்கான மீன்களாக வணிக அடிப்படையில் முக்கியமானவை. இவை பெரிய கூட்டங்களாக இருப்பதனால், இவற்றைப் பிடிப்பது நம்பகமானதாகவும், மலிவானதாகவும் உள்ளது.
# காலா (மீன் குடும்பம்)

## இயல்புகள்

பாலினெமைடீக்களின் உடல் நீளமானவையாகவும், இருமுனையும் குவிந்த உருளை வடிவானதாகவும் அமைந்துள்ளன. இவற்றில் முட்கள் கொண்டவையும், மென்மையானவையுமான முதுகுத் துடுப்புக்கள் பிரிந்து காணப்படுகின்றன. வால்கள் பெரிய துடுப்புக்களோடு கூடியவையாகவும் ஆழமாகப் பிரிந்தும் உள்ளன. இது அவற்றின் வேகத்தையும், துரிதமாகச் செயற்படும் தன்மையையும் காட்டுகின்றது. இவற்றின் வாய்கள் பெரிதாக, தலையின் கீழ்ப்பகுதியில் காணப்படுகின்றன. இக்குடும்பத்தின் தனித்துவமான இயல்பு இவற்றின் முன் துடுப்புக்கள் ஆகும். இவை இரண்டு வேறுபட்ட பகுதிகளாக அமைந்துள்ளன. இவற்றுள் கீழேயுள்ளது, 3-7 எண்ணிக்கையிலான, நூல்போன்ற தனித்தனியான அமைப்புக்களைக் கொண்டுள்ளது. *பாலினெமசு* இனங்களில் இத்தகைய 15 வரையான நூலமைப்புக்கள் காணப்படுவதுண்டு.  
*பென்டானெமசு குயின்குவாரியசு* *(Pentanemus quinquarius)* போன்ற இனங்களில் நூல்போன்ற உவ்வமைப்புக்கள் வால் துடுப்புக்களையும் தாண்டி நீளமாக அமைந்திருப்பது உண்டு. இந்த அமைப்புக்களே *பாலினெமைடீ* என்னும் பெயருக்குக் காரணமாகும். கிரேக்க மொழியில் *பாலி* என்பது *பல* என்னும் பொருளையும், *நெமா* என்பது *இழை* என்னும் பொருளையும் கொடுக்கும் சொற்களாகும். இக் குடும்ப மீன்களைப் போன்ற தோற்றம் கொண்ட, *முகிலிடீ* *(Mugilidae)*, *சனிடீ* *(Chanidae)* ஆகிய இன மீன்களிலிருந்து *பாலினெமைடீ*க்களை வேறுபடுத்தி அறிவதற்கும் இந்த உருமாறிய முன் துடுப்புக்கள் உதவுகின்றன.  
இக் குடும்ப மீன்கள் திறந்ததும்; ஆழம் குறைந்ததும்; சேறான, மணற்பாங்கான அல்லது வண்டற்பாங்கான தளங்களைக் கொண்ட கடற்பகுதிகளில் காணப்படுகின்றன. பவளப்பாறைத் திட்டுக்களில் இவற்றை அரிதாகவே காண முடியும்.
# காலா (மீன் குடும்பம்)

## வகைப்பாடு

பேரினங்கள்:  
*எலியுதேரோனெமா* *(Eleutheronema)*  
*ஃபிலிமனசு* *(Filimanus)*  
*கலியோய்டீசு* *(Galeoides)*  
*லெப்தோமெலனோசோமா* *(Leptomelanosoma)*  
*பராபாலினெமசு* *(Parapolynemus)*  
*பென்டானெமசு* *(Pentanemus)*  
*பாலிடக்டிலசு* *(Polydactylus)*  
*பாலினெமசு* *(Polynemus)*
# நவ்நீத் கௌர்

**நவநீத் கௌர்** (3 ஜனவரி 1986) என்பவர் தென்னிந்திய திரைப்பட நடிகை ஆவார். இவர் தெலுங்குத் திரைப்படங்களில் அதிகம் பணியாற்றியுள்ளார். இவர் 2019 இந்தியப் பொதுத் தேர்தலில், மகாராஷ்டிரா மாநிலத்தின் அமராவதி மக்களவைத் தொகுதியிலிருந்து போட்டியிட்டு வென்றார்.  
நவனேட் மும்பை மகாராஷ்டிராவில் பிறந்தவர். இவருடைய பெற்றோர்கள் பஞ்சாப்பை சேர்ந்தவர்கள். இவரது தந்தை ராணுவத்தில் பணியாற்றியவர். கார்த்திகா மேல்நிலைப்பள்ளியில் 10 ஆம் வகுப்பு முடித்தார். 12 ஆம் வகுப்பை இடைநிறுத்தம் செய்துவிட்டு, மாடல் அழகி ஆனார்.  
கன்னடத் திரைப்படமான தர்சன் என்பதில் முதன்முதலாக நடித்தார்.
# நவ்நீத் கௌர்

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2004 | *தர்சன்* | நந்தினி | கன்னடம் |  |
| 2004 | *சீனு வசந்தி லட்சுமி* | லட்சுமி | தெலுங்கு |  |
| 2004 | *சத்ருவு* | தெலுங்கு |  |  |
| 2005 | *சேத்னா: தி எக்சேமன்ட்* | ஆஸ்தா | இந்தி |  |
| 2005 | *ஜெகபதி* | தெலுங்குன |  |  |
| 2005 | *குட் பாய்* | கிருஷ்ண வேணி | தெலுங்கு |  |
| 2006 | *ரூம்மெட்ஸ்* | பல்லவி | தெலுங்கு |  |
| 2007 | *மகாரதி* | தெலுங்கு |  |  |
| 2007 | *யமதொங்கா* | ரம்பா | தெலுங்கு |  |
| 2007 | *பங்காரு கொண்டா* | அகல்யா | தெலுங்கு |  |
| 2008 | *பூமா* | தெலுங்கு |  |  |
| 2008 | *ஜபிலம்மா* | ஜபிலம்மா | தெலுங்கு |  |
| 2008 | *டெரர்* | தெலுங்கு |  |  |
| 2008 | *அரசாங்கம்* | ஆர்த்தி | தமிழ் |  |
| 2008 | *லவ் இன் சிங்கப்பூர்* | டயானா பெர்ரீரா | மலையாளம் |  |
| 2009 | *பிளாஸ் நியூஸ்* | நக்சத்ரா | தெலுங்கு |  |
| 2009 | *எழுகுண்டவானா வெங்கடராமனா அந்தரு பாகுண்டலி* | தெலுங்கு |  |  |
| 2010 | *லாட் காயா பெச்சா* | லவ்லி | பஞ்சாபி |  |
| 2010 | *நிர்னயம்* | தெலுங்கு |  |  |
| 2010 | ''காலசக்கரம் | தெலுங்கு |  |  |
| 2010 | *அம்பாசமுத்திரம் அம்பானி* | நந்தினி | தமிழ் |  |
| 2010 | *சேவன் தர்யா (தி சிக்ஸ்த் ரிவர்)* | ரீட் | பஞ்சாபி | } |
# காத்திருப்போர் பட்டியல்

**காத்திருப்போர் பட்டியல்** (Kaathiruppor Pattiyal) 2018இல் தமிழ் மொழியில் வெளிவந்த நகைச்சுவை காதல் திரைப்படம். இதை எழுதி இயக்கியவர் பாலையா டி. ராஜசேகர். இதை தயாரித்தவர்கள் பைஜா டாம் மற்றும் கே. வி. ஜெயராம். இத் திரைப்படத்தில் அறிமுக நடிகர் சச்சின் மணி கதாநாயகனாகவும், நந்திதா கதாநாயகியாகவும் நடித்துள்ளனர். மேலும், அருள்தாஸ், மனோபாலா, சென்றாயன், அருண்ராஜா காமராஜ் துணை கதாபாத்திரங்களில் நடித்துள்ளனர். ஷான் ரோல்டன் இப் படத்திற்கு இசை அமைத்துள்ளார். இத் திரைப்படம் 2018, மே மாதம் 4ம் நாள் வெளியிடப்பட்டு மக்களிடம் சுமாரான வரவேற்பைப் பெற்றது.
# காத்திருப்போர் பட்டியல்

## கதைச் சுருக்கம்

இரயில்வே காவல் துறையின் அதிகாரியான வில்லியம்ஸ், பொதுமக்கள் இரயில்வே காவலர்களை மதிப்பதில்லை என்கிற காரணத்தினால் கடுமையான சட்ட திட்டங்களை கொண்டுவருகிறார். தண்டவாளங்களின் மீது நடந்து செல்வோரிடமும், பயணச்சீட்டு இல்லாமல் பயணிப்பவர் மீதும் கடும் நடவடிக்கை எடுக்கும்படி தன் கீழ் பணிபுரிபவரிடம் எச்சரிக்கை விடுக்கிறார். இதற்கிடையில் சத்யா (சச்சின் மணி) என்கிற வேலை இல்லாத இளைஞன் பணக்காரப் பெண்ணாகிய மேகலாவிடம் (நந்திதா), காதல் கொள்கிறான். மேகலாவும் அவனை விரும்புகிறாள். இதை அவளின் தந்தை ஏற்றுக்கொள்ளாமல் மேகலாவிற்கு உடனடியாக திருமணம் செய்துவைக்க ஏற்பாடு செய்கிறார். இதை சத்யா தெரிந்துகொண்டு மேகலாவை மணந்துகொள்ள எண்ணி புகைவண்டியில் பயணிக்க ஒரு பொய்யான பயணச்சீட்டை உருவாக்குகிறான். ஆனால் அவனது எண்ணம் ஈடேறவில்லை. இரயில்வே காவலர்கள் அவன் செய்த குற்றத்திற்காக கைது செய்து தாம்பரம் காவல் நிலையத்திற்கு அனுப்பி வைத்தனர். அங்கு கைதிகளான பாஸ்கர் (சென்றாயன்), குஞ்சித பாதம், (மனோபாலா), குட்டி புலி (அருண்ராஜா காமராஜ்), சதீஷ் (அப்புக்குட்டி), மற்றும் கோடீஸ்வரனை (மயில்சாமி) சந்தித்து தன் காதல் கதையைக் கூறுகிறான். அவன் கதையைக் கேட்டதும், கைதிகள் அனைவரும் ஒன்று சேர்ந்து சத்யாவை தப்பிக்க வைப்பதற்கான திட்டம் தீட்டினர்.
# காத்திருப்போர் பட்டியல்

## நடிப்பு

- சச்சின் மணி - சத்யா
- நந்திதா - மேகலா
- அருள்தாஸ் - வில்லியம்ஸ்
- அருண்ராஜா காமராஜ் - குட்டி புலி சசிகுமார் *குட்டிப் புலி*
- சென்றாயன் - பாஸ்கர்
- மனோபாலா - குஞ்சித பாதம்
- மயில்சாமி - கோடீஸ்வரன்
- அப்புக்குட்டி - சதீஷ்
- இராசேந்திரன் (நடிகர்) இராசேந்திரன்
# காத்திருப்போர் பட்டியல்

## தயாரிப்பு

2017இல் இயக்குநர் பாலையா டி. ராஜசேகரால் இப் பட வேலைகள் ஆரம்பிக்கப்பட்டு, மே 4, 2018இல் வெளியிடப்பட்டது. படத்தின் காட்சிகள் புதுச்சேரியில் படமாக்கப்பட்டன. இப் படத்திற்கு ரூபன் படத்தொகுப்பையும், எம். சுகுமார் ஒளிப்பதிவையும், லால்குடி என். இளையராஜா கலை வடிவமைப்பையும் செய்துள்ளனர்.
# காத்திருப்போர் பட்டியல்

## பாடல்கள்

இப் படத்திற்கு ஷான் ரோல்டன் இசை அமைத்துள்ளார்.
# நாட்றம்பாளையம்

**நாட்றம்பாளையம்** (Natrapalayam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிகோட்டை வட்டத்தில், தளி ஊராட்சி ஒன்றியத்தின் நாட்றம்பாளையம் ஊராட்சிக்குட்பட்ட ஒரு வருவாய் கிராமம் ஆகும்.
# நாட்றம்பாளையம்

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 2258 வீடுகள் உள்ளன. கிராமத்தின் மொத்த மக்கள் தொகையானது 9687 ஆகும். இதில் ஆண்கள் எண்ணிக்கை 5184, பெண்களின் எண்ணிக்கை 4503 என உள்ளது. மக்களின் கல்வியறிவு விகிதமானது 51.1% என உள்ளது.
# இருவர் மட்டும்

**இருவர் மட்டும்** (*Iruvar Mattum*) என்பது 2006 இல் வெளிவந்த தமிழ்த் திரைப்படமாகும். இதனை துவராகி ராகவன் இயக்கியுள்ளார். இப்படத்தில் அவர், சுனிதா வர்மா ஆகியோர் நடித்துள்ளனர்.  
ஒளிப்பதிவாளரராக பி. கே. எச் தாஸ் பணியாற்றினார். இப்படத்தின் படப்பிடிப்பு கேரளாவில் சாலக்குடி என்ற இடத்தில் நடைபெற்றது.  
பாடல்களை வைரமுத்து எழுதியிருந்தார். விஜய் ஆண்டனி இசையமைத்திருந்தார்.
# இருவர் மட்டும்

## நடிகர்கள்

- சிறீநகர் கிட்டி - அழகு சுந்தரம்
- சுனிதா வர்மா - செல்வி
# கசூரினா கடற்கரை

**கசூரினா கடற்கரை**, இலங்கை நாட்டின் வட மாகாணத்தில் யாழ்ப்பாணம் எனும் இடத்தில் இருந்து 20 கி.மீ தொலைவில் யாழ் மாவட்டத்தில் காரைநகா் பிரதேசசபை எல்லைக்குட்பட்ட பகுதியில் காரைநகா் ஊரில் அமைந்துள்ள கடற்கரை ஆகும்.  
தினமும் வெளிநாட்டு உல்லாசப் பிரயாணிகளையும் தென்னிலங்கை மக்களையும் கவா்ந்து மக்கள் வந்துபோகும் பிரதான சுற்றுலாத் தலமாக விளங்கும் கசூரினா கடற்கரை பிரபலமானதற்கு காரணங்கள் இங்கு அளவான அலையுடன் சரிவு குறைவான கடல் மண்ணும் அமைந்திருப்பதால் கடலில் குளிப்பவா்களுக்கு இது இதமான அனுபவமாக அமைந்துள்ளது.  
கடற்கரை மணற்பரப்பில் அழகிய வடிவங்களில் சிப்பி, சங்கு, கடற்கல் போன்றவை கிடைக்கும் என்பதால் இங்கு வரும் உல்லாசப் பிரயாணிகள் நினைவாக இவற்றை சேகரித்து செல்லுவா்.  
2004 சுனாமியின் போது இந்த கடற்கரை பிரதேசம் முற்றாக நீரால் நிரம்பியது என்றபோதும் யாருக்கும் சேதங்கள் இல்லை. அதே நாள் இந்த கடற்கரைக்கு மிக அருகில் அமைந்துள்ள ஈழத்துச் சிதம்பரம் எனப்படும் காரைநகா் சிவன்கோவில் தோ் திருவிழாவில் ஏராளமான மக்கள் பங்கேற்றிருந்தனா்.  
இந்த கடற்கரைபில் நின்று பாா்க்கும் போது ஆங்கிலேயரால் பல நூற்றாண்டுகளுக்கு முன் கடற்போக்குவரத்து அடையாளமாக கட்டப்பட்ட கலங்கரை விளக்கம் எனப்படும் வெளிச்ச வீடு தென்படும்.  
கசூரினா என்பதற்கு சவுக்கு மரம் என்ற அா்த்தம் இருப்பதாகவும் சவுக்கு மரங்கள் நிறைந்து காணப்படும் பகுதியாக இந்த கடற்கரை காணப்படுவதால் இந்த பெயா் ஏற்பட காரணமாக இருந்தது எனவும் செவிவழி தகவல்கள் உண்டு.  
யாழ்ப்பாண மாவட்டத்தின் பிரதான சுற்றுலாத்துறை வருவாய்க்கு கசூரினா கடற்கரை மிகமுக்கியமான பங்கு வகிப்பது குறிப்பிடத்தக்கது.
# மந்தாகினி (நடிகை)

**மந்தாகினி** (Mandakini) (பிறப்பு சூலை 30, 1963. இயற்பெயர் யாஸ்மின் ஜோசப்) முன்னாள் பாலிவுட் நடிகை. இவர் 1985இல் வெளிவந்த "ராம் தேரி கங்கா மைலி" என்கிற படத்தில் நடித்ததன் மூலம் அறியப்படுகிறார்.
# மந்தாகினி (நடிகை)

## இளமைப்பருவம்

மந்தாகினி மீரட்டில் ஆங்கிலோ இந்தியர்கள் குடும்பத்தில் பிறந்தார். இவரது தந்தை ஜோசப் ஒரு பிரித்தானியர். தாய் முஸ்லிம் மதத்தை சார்ந்தவர்.
# மந்தாகினி (நடிகை)

## தொழில்

மீரட்டில் இருந்து அறியப்படாத பெண்ணாக தனது வாழ்க்கையயைத் தொடங்கினார். இயக்குநர் ரஞ்சித் விர்க் "மஸ்லூம்" என்ற படத்தில் இவரை "மாதுரி" எனப் பெயரிட்டு அறிமுகப்படுத்தினார். 1985ஆம் ஆண்டு இவருடைய 22வது வயதில் ராஜ் கபூர் இவரை "ராம் தேரி கங்கா மைலி" என்கிற தனது படத்தில் மந்தாகினி என்ற கதாபாத்திரத்தில் தனது இளைய மகன் ராஜீவ் கபூருடன் நடிக்க வைத்தார். படம் மிகப்பெரிய வெற்றியை ஈட்டியது, இதற்காக பிலிம்பேர் இவருக்கு சிறந்த நடிகைக்கான விருதினை வழங்கியது. மந்தாகினி மேலும் நடிகர் மிதுன் சக்கரவர்த்தியுடன் *டான்ஸ் டான்ஸ்* (1987) , ஆதித்ய பஞ்சோலியுடன் *காஹான் ஹை கனூன்* மற்றும் நடிகர் கோவிந்தாவுடன் *பியார் கர்கே தேக்கோ* போன்ற வெற்றிப்படங்களை வழங்கினாலும் ஒருபோதும் முதல் படத்தின் வெற்றியை போல இல்லை.
# மந்தாகினி (நடிகை)

## தொழில்

### தாவூத்துடன் நெருக்கம்

1994 களில் ஒருசில புகைப்படங்கள் ,இவரையும், நிழலுலக தாதாவான தாவூத் இப்ராகிமையும் இணைத்து வர ஆரம்பித்தன. தாவூத் இப்ராகிம் இந்தி பட தயாரிப்பிற்காக நிதியுதவி செய்துள்ளார். அந்த நேரத்தில் அவர் மிகவும் புகழ் பெற்றவராக இருந்தார். என்வே, இவ்வதந்தியை திட்டவட்டமாக மந்தாகினி மறுத்தார்.
அவருடன் நட்புடன் இருப்பதாக ஒப்புக் கொண்ட இவர், ஒருவருக்கொருவர் தனிப்பட்ட முறையில் எதுவுமில்லை என்று கூறினர்.
# மந்தாகினி (நடிகை)

## தொழில்

### தற்போதைய வாழ்க்கை

பின்னர், மந்தாகினியின் வாழ்க்கை ஒரு பெரிய பின்னடைவை சந்தித்தது. 1996 ல் *ஜோர்டார்* என்ற திரைப்படத்தை விட்டு வெளியேறினார். அவரது கணவர் மற்றும் குழந்தைகளுடன் மும்பையில் வாழ்ந்தார். அப்போதிருந்து, அவர் தன்னைத் தானே புதுப்பித்துக் கொள்ள முயற்சித்தார். அவர் * நோ வேகன்சி * மற்றும் * ஷம்பலா * என்ற இரண்டு பாப் இசை ஆல்பங்களை வெளியிட்டார் இதில் எதுவுமே வெற்றிபெறவில்லை.
தற்போது, அவர் திபெத்து யோகக் கலை வகுப்புகள் நடத்தி வருகிறார், மற்றும் தலாய் லாமாவை பின்பற்றுகிறார். இவரது கணவருடன், திபெத்திய மருத்துவ மையம் ஒன்றை நடத்தி வருகிறார், இது பொதுவாக திபெத்திய மூலிகை மையம் என்று அழைக்கப்படுகிறது.
# மந்தாகினி (நடிகை)

## சொந்த வாழ்க்கை

1990 ஆம் ஆண்டில், முன்னாள் புத்த துறவியான டாக்டர் காக்யூர் டி. ரின்போக் தாக்கூரை மணந்தார். தாக்கூர் 1970 களில் மற்றும் 1980 களில் மர்பி ரேடியோ விளம்பரங்களில் இடம் பெற்ற குழந்தையாக நடித்து புகழ் பெற்றவர். இவர்களுக்கு ரபீல் என்ற மகனும் ரப்சே இன்னயா தாகூர் என்ற மகளும் உள்ளனர்.
# ஆதித்ய வர்மா

**ஆதித்ய வர்மா** (*Adithya Varma*) என்பது ஒரு தமிழ் நாடகத் திரைப்படமாகும். இப்படத்தை முகேஷ் மேத்தாவின் இ4 எண்டர்டெயின்மெண்ட் நிறுவனம் தயாரிக்கிறது. இப்படத்தின் வழியாக துருவ் விக்ரம் அறிமுகமாகிறார். இப்படமானது தெலுங்கு திரைப்படமான அர்ஜுன் ரெட்டி (2017) என்ற படத்தின் மறு ஆக்கமாகும். இப்படமானது முதலில் பாலாவால் இயக்கப்பட்டு, 2018 மார்ச் மற்றும் செப்டம்பர் மாதங்களுக்கு இடையில் படப்பிடிப்பு நடத்தப்பட்டது; இருப்பினும் மூலப்படமான அர்ஜுன் ரெட்டி படத்தில் இடம்பெற்ற பல காட்சிகள் இப்படத்தில் இடம்பெறாமல் போனதற்காக ஈ4 எண்டர்டெயின்மெண்ட் 2019 பெப்ரவரியில், தன் அதிருப்பதியைத் தெரிவித்தது. மேலும் படத்தை வேறு இயக்குநரைக் கொண்டு பழைய குழுவில் துருவைமட்டும் கொண்டும், புதிய குழுவினரைக் கொண்டு மறுபடப்பிடிப்பு நடத்த உள்ளதாக அறிவித்தது. 2019 நவம்பரில் படத்தின் புதிய பதிப்பு வெளியிடப்பட்டது.எனினும் பாலாவின் வர்மா நெட்ப்ளிக்ஸ்ல் வெளியாகவுள்ளது.
# ஆதித்ய வர்மா

## நடிகர்கள்

- துருவ் விக்ரம்
# ஆதித்ய வர்மா

## தயாரிப்பு

### வளர்ச்சி

*வர்மா* படமானது தெலுங்கு திரைப்படமான அர்ஜுன் ரெட்டி (2017) படத்தின் தமிழ் மறு ஆக்கமாகும். இப்படத்தை முகேஷ் மேத்தாவின் இ4 எண்டர்டெயின்மெண்ட் நிறுவனம் தயாரிக்கிறது. படத்தின் இயக்குநராக பாலா நியமிக்கப்பட்டார். படத்துக்கான உரையாடலை ராஜு முருகன் எழுதினார். ஒளிப்பதிவுக்கு எம். சுகுமார் நியமிக்கப்பட்டார். மேத்தா குறிப்பிடும்போது இப்படமானது மூலத் தெலுங்கு படத்தை விட 20 நிமிடங்கள் குறுகியதாக இருக்கும் என்றார். பாலாவின் நாச்சியார் படத்துக்கு முன்னதாக சத்ய சாய்யா திரைப்பட தொகுப்பாளராக நியமிக்கப்பட்டார்.
# ஆதித்ய வர்மா

## தயாரிப்பு

### நடிகர்கள்

*வர்மா* படத்தில் முதன்மைப் பாத்திரத்தில் நடிகர் விக்ரமின் மகனான துருவ் விக்ரம் அறிமுகமாகிறார். மேலும் முன்னணி பாத்திரத்தில் ஆகாஷ் பிரேம்குமார் நடிக்க, பிற பாத்திரங்களில் ஈஸ்வரி ராவ், ரைசா வில்சன், சந்த்ரா அமே ஆகியோர் நடித்தனர்.
# ஆதித்ய வர்மா

## தயாரிப்பு

### படப்பிடிப்பு

படத்தின் முதன்மைப் படப்பிடிப்பானது 2018 மார்ச்சில் நேபாளத்தின், காட்மாண்டில் துவங்கியது. தமிழ் திரைப்பட தயாரிப்பாளர்கள் சங்கத்தினர் மேற்கொண்ட வேலைநிறுத்தத்தின் காரணமாக படப்பிடிப்பு கொஞ்சகாலம் நிறுத்திவைக்கப்பட்டது. வேலைநிறுத்தம் முடிந்த பின்னர் மீண்டும் ஏப்ரல் மாதம் படப்பிடிப்பு மேற்கொள்ளப்பட்டது.  இறுதிக்கட்டப் படப்பிடிப்பானது திருவண்ணாமலை<nowiki/>யில் மேற்கொள்ளப்பட்டது.  
2019 பெப்ரவரி 7 அன்று, இ4 எண்டர்டெய்ன்மெண்ட் தயாரிப்பு நிறுவனமானது பத்திரிகைகளில் ஒரு அறிக்கையை வெளியிட்டது. அதில் அவர்கள் அனைத்து பணிகளும் முடிக்கப்பட்டு எங்களிடம் ஒப்படைக்கப்பட்ட வர்மா திரைப்படம் எங்களுக்கு திருப்தி இல்லை, என்பதால் இப்பதிப்பை வெளியிட விரும்பவில்லை என்றது. இதற்கு பதிலாக பழைய குழுவில் உள்ள துருவை மட்டும் கொண்டு ஒரு புதிய நடிகர்கள் மற்றும் புதிய குழுவோடு இப்படத்தை மீண்டும் மறு படப்பிப்பு செய்ய உள்ளதாக அறிவித்தது. முழு படப்பணிகளும் முடிந்த நிலையில் படத்தில் திருப்தி இல்லை என்று மீண்டும் படப்படிப்பு நடத்துவதாக தயாரிப்பு நிறுவனம் குறிப்பிடுவது தமிழ்த் திரைப்பட உலகில் இதுவே முதல் நிகழ்வாகும்.
# ஆதித்ய வர்மா

## இசை

அசல் தெலுங்கு படத்துக்கு இசையமைத்த ராடன் இப்படத்தின் இசையமைப்பாளராவார். இளையராஜா, யுவன் ஷங்கர் ராஜா, ஜி. வி. பிரகாஷ் குமார் ஆகியோரை தன் படங்களுக்கு இசைக்கு பயன்படுத்திய இயக்குநர் பாலாவுடன் இவர் சேரும் முதல்படமாக இது இருந்தது.  வைரமுத்து எழுதிய வரிகளில் விக்னேஷ் ஜி பாடிய ஒரு பாடலான "வானோடும் மண்னோடும்" என்ற ஒரு பாடல் 2018 டதிசம்பர் 27 அன்று வெளியிடப்பட்டது.
# ஆதித்ய வர்மா

## வெளியீடு

*வர்மா* படத்தை 2019 சூனில் வெளியிட திட்டமிடப்பட்டுள்ளது.
# கருங்காலக்குடி சமணர் படுகைகள்

**கருங்காலக்குடி சமணர் படுகைகள்**, தமிழ்நாட்டின் மதுரை மாவட்டம், மேலூர் வட்டம், கருங்காலக்குடி குறுவட்டத்தில், கருங்காலக்குடி எனும் கிராமத்தில் உள்ளது.
கருங்காலக்குடி கிராமத்தின் *பஞ்சபாண்டவர்* குன்றுகளில் சமணத் துறவிகள் தங்கிய குகைக் குன்றுகளும், படுகைகளும், தீர்த்தங்கரரின் புடைப்புச் சிற்பமும், தமிழ் பிராமி கல்வெட்டுகளும் உள்ளது. தமிழ்நாட்டில் இங்குதான் முதன் முதலில் தமிழ் பிராமி கல்வெட்டுகள் கண்டுபிடிக்கப்பட்டது. கிமு மூன்றாம் நூற்றாண்டு முதல் கிபி 9-ஆம் நூற்றாண்டு வரையிலான தமிழ் கல்வெட்டுகள் இங்கு காணப்படுகிறது. சமணத் துறவிகள் இங்கு தங்கி கல்வி, மருத்துவப் பணிகள் செய்துள்ளனர். இதனை தமிழ்நாடு அரசின் தொல்லியல் துறை பராமரிக்கிறது.
# கருங்காலக்குடி சமணர் படுகைகள்

## அமைவிடம்

கருங்காலக்குடி சமணர் படுகைகள், மதுரையிலிருந்து 46 கி.மீ. தொலைவிலும், மேலூருக்கு வடக்கே சிங்கம்புணரி செல்லும் வழியில் 16 கி.மீ. தொலைவிலும் உள்ளது.
# கருங்காலக்குடி சமணர் படுகைகள்

## இதனையும் காண்க

- கீழவளவு
- யானைமலை
- சமணர் மலை
- தமிழ்நாட்டில் சமணம்
# பாபாக்னி ஆறு

**பாபாக்னி ஆறு** (Papagni River) தென்னிந்தியாவில் ஆந்திரப்பிரதேசம் மற்றும் கர்நாடகா ஆகிய மாநிலங்களில் பாய்கின்ற ஒரு ஆறாகும். பெண்ணாற்றின் வலது கரையில் உள்ள கிளை ஆறாகும்.
# பாபாக்னி ஆறு

## பெயர்க்காரணம்

பாபாக்னி என்ற வார்த்தை பாவம் மற்றும் அக்னி ஆகிய வார்த்தைகளின் கூட்டு வார்த்தையாகும். இந்தப் பகுதியில் வாழ்ந்து வந்த பூர்வகுடி மக்களான செஞ்சூ இன மக்களின் ஒன்றுமறியா தலைவன் ஒருவனை அரசனொருவன் கொன்று விட்டதாகவும், அதற்கான தண்டனையாக அந்த மன்னனுக்குத் தொழுநோயால் பாதிக்கப்பட்டதாகவும், பாபாக்னி பள்ளத்தாக்கில் உள்ள இந்த ஆற்றில் மூழ்கி எழுந்த பிறகு அரசனின் பாவம் நிவர்த்தியானதாகவும் அன்று முதல் இந்த ஆறு பாபாக்னி என்று வழங்கப்படுவதாகவும் கூறப்படுகிறது.
# பாபாக்னி ஆறு

## ஆற்றின் போக்கு

கர்நாடகா மாநிலத்தில் உள்ள சிக்கபள்ளாபூர் மாவட்டத்தில் உள்ள நந்தி மலையில் இந்த ஆறானது உற்பத்தியாகிறது. இது ஆண்டொன்றுக்கு 60–80&nbsp;செமீ மழைப்பொழிவைப் பெறக்கூடிய நீர்ப்பிடிப்புப் பகுதியையே நீராதாரமாகக் கொண்டுள்ளது. இது கோடை காலத்தில் வறண்டு காணப்படும் ஆறாகும். இந்த ஆறானது, கருங்கல் பாறைப் படிவுகளைக் கொண்டுள்ள பகுதியின் வழியாகவும் அடிக்கடி மண்ணரிப்பிற்கு உள்ளாகும் செம்மண் படிவுகளைக் கொண்ட பகுதியின் வழியாகவும் பாய்ந்து செல்கிறது. இந்த ஆறு கர்நாடகாவின் கோலார் மாவட்டத்தின் வழியாகவும் ஆந்திரப்பிரதேசத்தின் சித்தூர், அனந்தப்பூர் மற்றும் கடப்பா மாவட்டங்களின் வழியாகப் பாய்ந்து செல்கிறது. இந்த ஆற்றுப்படுகையானது 8,250&nbsp; சதுர கிலோமீட்டர் பரப்பை உள்ளடக்கியதாகும் மேலும் இது ஆந்திரப்பிரேதசத்தின் இராயலசீமா பகுதியில் உள்ள 21 தாலுகாக்களை உள்ளடக்கி 30 தாலுகாக்களை வடிநிலப்பகுதியாகக் கொண்டுள்ளது.ஆந்திரப்பிரதேசத்தின் கடப்பா மாவட்டத்தில் உள்ள கமலாபுரம் என்ற இடத்திற்கருகில் இது பெண்ணாற்றுடன் இணைகிறது.
# பாபாக்னி ஆறு

## சூழலியல் பிரச்சனைகள்

இந்த ஆறானது சமீபத்திய ஆண்டுகளில் பல மனிதச் செயல்பாடுகளின் காரணமாக பலத்த சீரழிவிற்கு உள்ளாகியுள்ளது. ஆற்றுப்படுகையில் இருந்து வரையறுக்கப்படாத மற்றும் மிகையான மணல் வாரியெடுக்கப்படுவது ஆற்றின் வடிநிலத்தின் நிலத்தடி நீர் மட்டத்தை வெகுவாகக் குறைத்துள்ளது. ஆற்றங்கரையிலும், ஆற்றிலும் கட்டுமானப் பயன்பாடுகளுக்காக நிலத்தினை சிதைப்பது ஆற்றுப்படுகையின் ஆழத்தை அதிகரிப்பதுடன், நிலத்தடி நீர் மட்டத்தின் தரத்தினையும் குறைப்பதற்குக் காரணமாக இருக்கிறது.
# ஷெர்லின் சோப்ரா

## இளமைக் காலம்

ஷெர்லின் சோப்ராவின் தந்தை ஒரு மருத்துவராக பணியாற்றி வருகிறார். இளமையில் ஸ்டான்லி மகளிர் உயர்நிலைப் பள்ளியில் பயின்ற இவர் பின்னர், சிக்கந்தராபாத் செயின்ட் அன்னா மகளிர் கல்லூரியில் பயின்று பட்டம் பெற்றுள்ளார். 1999 இல் "மிஸ் ஆந்திரா " பட்டம் பெற்றுள்ளார்.
# ஷெர்லின் சோப்ரா

## திரை வாழ்க்கை

இவர் ஆரம்ப காலங்களில் பாலிவுட் திரையுலகில் *டைம்பாஸ்*, *ரெட்ஸ் ஸ்வத்திக்* மற்றும்* கேம்* போன்ற ஒரு சில படங்களில் நடித்துள்ளார். பின்னர்ஆந்திரத் திரைப்படத் துறையில் "எ பிலிம் பை அரவிந்த் " என்ற படத்தின் மூலம் அறிமுகமானார். "பிக்பாஸ் என்ற தொலைக்காட்சி நிகழ்ச்சியின் பகுதி 3 ல் போட்டியாளராக பங்கேற்றார். பின்னர்,அந்த நிகழ்ச்சியிலிருந்து 27 ஆம் நாளில் வெளியேற்றப்பட்டார். 2013இல் ரூபேஷ் பால் இயக்கத்தில் * காமசூத்ரா 3டி* என்ற படத்தில் கதாநாயகியாக நடித்துள்ளார். 2013 இல் நடந்த 66வது கேன்ஸ் திரைப்பட விழாவில் இப்படத்தின் திரையிடலின் போது பங்கேற்றார். அதற்குப் பின்னர் 2016 வரை சில காலம் எதிலும் பங்கேற்காமல் அமைதியாகவே இருப்பதாக ஷெர்லின் அறிவித்தார்.
# ஷெர்லின் சோப்ரா

## திரைப்பட வரலாறு

| வருடம் | பெயர் | பாத்திரம் | மொழி | குறிப்பு |
| --- | --- | --- | --- | --- |
| 2002 | *வெண்டி மப்பு* | திவ்யா | தெலுங்கு |  |
| 2002 | *யுனிவர்சிட்டி* | தமிழ் |  |  |
| 2002 | *பீப்பர்* | ஆங்கிலம் |  |  |
| 2005 | * எ பிலிம் பை அரவிந்த்* | நிருபமா | தெலுங்கு | தெலுங்கில் அறிமுகம் |
| 2005 | *டைம் பாஸ்* | ஜென்னி | இந்தி |  |
| 2005 | *தோஸ்தி* | லீனா பஞ்சா | இந்தி |  |
| 2006 | * ஜவானி திவானி* | மோனா | இந்தி |  |
| 2006 | *சம்திங் ஸ்பெஷல்* | மோனா | தெலுங்கு |  |
| 2006 | *நாட்டி பாய்* | சோனியா | இந்தி |  |
| 2007 | *கேம்* | டினா | இந்தி |  |
| 2007 | *ரக்கீப்* | இந்தி |  |  |
| 2007 | *ரெட் ஸ்வஸ்திக்* | அனாமிகா /ஜீனத் | இந்தி |  |
| 2009 | *தில் போலே ஹாப்பா!* | சோனியா சலூஜா | இந்தி |  |
| 2014 | *காமசூத்ரா 3டி* | காம தேவி | ஆங்கிலம் | முடிக்கப்படவில்லை |
# ஷெர்லின் சோப்ரா

## தொலைக்காட்சி

| 2009 | *பிக் பாஸ் -3* | பங்கேற்பாளர் |  |
| --- | --- | --- | --- |
| 2013 | *எம்டிவி ஸ்பிலிட்ஸ்வில்லா* - பகுதி 6 | நிகழ்ச்சியாளர். | } |
# கொங்கர்புளியங்குளம் சமணர் மலை

**கொங்கர்புளியங்குளம் சமணர் மலை**, தமிழ்நாட்டின் மதுரை மாவட்டம், மதுரை - உசிலம்பட்டி செல்லும் தேசிய நெடுஞ்சாலையில், மதுரை காமராஜர் பல்கலைக்கழகத்திற்கு மேற்கே 2 கி.மீ. தொலைவில் உள்ள கொங்கர்புளியங்குளம் கிராமத்தில் அமைந்த சமணர் குன்றுகள் ஆகும். இது மதுரையிலிருந்து 15 கி.மீ. தொலைவில் உள்ளது.
# கொங்கர்புளியங்குளம் சமணர் மலை

## வரலாறு

கி.மு. இரண்டாம் நூற்றாண்டின் தமிழ் பிராமி எழுத்துருக்களும், இங்குள்ள சமணக்குன்றுகளில் செயல்பட்டு வந்த மாதேவிப் பெரும்பள்ளிக்கு தானமாக இந்த ஊர் வழங்கப்பட்டதை கி.பி. 9-ஆம் நூற்றாண்டில் வட்டெழுத்துக் கல்வெட்டில் குறிப்பிடப்பட்டுள்ளது. இங்குள்ள குகைக் குன்றுகளில் சமண முனிவர்களுக்கான ஐம்பதுக்கும் மேற்பட்ட கற்படுக்கைகள் வெட்டப்பட்டுள்ளது. இதை செய்து கொடுத்தவர்களின் பெயர்கள் பாறையின் முகப்பில் வெட்டப்பட்டுள்ளது. பாகனூரைச் சேர்ந்த பேராதன் பிட்டன் என்பவர் செய்து கொடுத்ததை இக் கல்வெட்டு குறிப்பிடுகிறது. மூன்றாவதாக உள்ள கல்வெட்டில் பாகனூர் என்ற ஊர்பெயர் காணப்படுகிறது.  
இங்குள்ள பாறையில் வடிக்கப்பட்ட தீர்த்தங்கரர் மகாவீரர் சிற்பம், கி.பி. 9-ஆம் நூற்றாண்டில் தமிழ்நாட்டில் சமண சமயத்தை சீர்திருத்தி பரப்பிய **அச்சனந்தி** முனிவருக்கு சமர்ப்பிக்கப்பட்டதை, இங்குள்ள வட்டெழுத்து தமிழ் கல்வெட்டு கூறுகிறது.
# கொங்கர்புளியங்குளம் சமணர் மலை

## இதனையும் காண்க

- கீழவளவு
- யானைமலை
- சமணர் மலை
- மாங்குளம்
- தமிழ்நாட்டில் சமணம்
# 100% காதல்

**100% காதல்** (*100% Kadhal*) என்பது 2019 ஆம் ஆண்டு அக்டோபர் மாதம் 4 ஆம் தேதி வெளியான காதல் நகைச்சுவைத் திரைப்படமாகும். இப்படத்தை எம். எம். சந்திர மௌலி இயக்கியுள்ளார். இப்படத்தில் முதன்மைப் பாத்திரங்களில் ஜி. வி. பிரகாஷ் குமார், ஷாலினி பாண்டே, சதீஸ் ஆகியோர் நடித்துள்ளனர். இப்படம் தெலுங்கு மொழித் திரைப்படமான *100% லவ்* (2011) படத்தின் மறு ஆக்கமாகும். இப்படத்தின் தயாரிப்புப் பணிகள் 2017 அக்டோபரில் துவங்கியது.  
ஜி. வி. பிரகாஷ் குமார் படத்திற்கு இசையமைத்தார்.
# 100% காதல்

## நடிகர்கள்

- பாபுவாக ஜி. வி. பிரகாஷ் குமார்
- மகாலட்சுமியாக ஷாலினி பாண்டே
- சதீஸ்
- ஷிவானி படேல்
- நாசர்
- ஜெயசித்ரா
- ரேகா
- மனோபாலா
- தலைவாசல் விஜய்
- ஆர். வி. உதயகுமார்
- நாகேந்திர பிரசாத்
- இராஜீவ் பாஸ்கரன்
# எம். எம். சந்திர மௌலி

**எம். எம். சந்திர மௌலி** (*MM Chandramouli*) என்பவர் ஓர் இந்தியத் திரைப்பட ஒளிப்பதிவாளரும், இயக்குநருமாவார்.
# எம். எம். சந்திர மௌலி

## வாழ்க்கை

இவர் ஆந்திரப் பிரதேசம், சித்தூரைச் சேர்ந்தவர். ஆந்திரப் பல்கலைக்கழகத்தில் இளநிலைப் பட்டப்படிப்பை முடித்த இவர், சென்னை திரைப்படக் கல்லூரியில் ஒளிப்பதிவு மற்றும் திரைப்பட தயாரிப்புப் பிரிவுகளில் தேர்வுபெற்றார். பின்னர் ஒளிப்பதிவாளர் அசோக்குமாரிடம் உதவியாளராகச் சேர்ந்தார். அவர் இயக்கிய தமிழ், தெலுங்குத் திரைப்படங்களில் இணை இயக்குநராகப் பணியாற்றினார். அதன்பிறகு பல்வேறு இந்தியத் திரைப்படங்களுக்கு ஒளிப்பதிவு செய்தார். பின்னர் விஜய் தொலைக்காட்சியில் சில தொடர்களைத் தயாரித்தார். 2010 வாக்கில் அமெரிக்காவின் நியூயார்க்கில் குடியேறினார். அங்கே தொலைக்காட்சித் தொடர்கள், சில ஹாலிவுட் படங்கள், விளம்பரங்களில் பணிபுரிந்து, திரைப்பட விநியோகத்திலும் ஈடுபட்டார். அதன்பிறகு சென்னை திரும்பிய இராஜமௌலி 100% காதல் என்ற படத்தை இயக்கினார்.
# அன்டெக்கேனால்

**அன்டெக்கேனால்** (*Undecanal*) என்பது C<sub>10</sub>H<sub>21</sub>CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பதினோரு கார்பன்களைக் கொண்ட இந்த ஆல்டிகைடு அன்டெசைல் ஆல்டிகைடு என்ற பெயராலும் அழைக்கப்படுகிறது. எண்ணெய்ப் பசையுடன் நிறமற்றதாக அன்டெக்கேனால் காணப்படுகிறது. வாசனைத் திரவியங்களின் ஒரு பகுதிப் பொருளாக பயனாகிறது. இயற்கையில் சிட்ரசு வகை எண்ணெயாக இது தோன்றினாலும் வணிக முறையில் டெசீன்களை கீட்டோன்களை ஆல்டிகைடுகளாக மாற்றும் ஆக்சோ செயல்முறையில் இது தயாரிக்கப்படுகிறது .  
ஐரோப்பிய ஒன்றியத்தின் வேதிப்பொருள்கள் பதிவு மதிப்பீடு அங்கீகரிப்பு கட்டுபாடு அமைப்பில் இச்சேர்மம் பதிவு செய்யப்பட்டுள்ளது. இவ்வமைப்பின் கூற்றுப்படி இது எரிச்சலூட்டி என்று கருதப்படுகிறது .
# நோனேனால்

**நோனேனால்** (*Nonanal*) என்பது C<sub>9</sub>H<sub>18</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒன்பது கார்பன்களைக் கொண்ட இந்த ஆல்க்கைல் ஆல்டிகைடானது நோனேனால்டிகைடு, பெலார்கோனால்டிகைடு அல்லது ஆல்டிகைடு சி-9 என்ற பெயர்களாலும் அழைக்கப்படுகிறது. எண்ணெய்ப் பசையுடன் நிறமற்றதாக நோனேனால் காணப்படுகிறது. மேலும் வாசனைத் திரவியங்களின் ஒரு பகுதிப் பொருளாக இது பயனாகிறது. இயற்கையில் சிட்ரசு வகை எண்ணெயாக இது பல்வேறு எண்ணெய்களில் தோன்றினாலும் வணிக முறையில் 1-ஆக்டீனை கீட்டோன்களை ஆல்டிகைடுகளாக மாற்றும் ஆக்சோ செயல்முறையில் இது தயாரிக்கப்படுகிறது .  
குலெக்சு வகை கொசுக்களை இச்சேர்மம் ஈர்க்கின்றது என அடையாளம் காணப்பட்டுள்ளது . இதற்காக இணைவினையாக கார்பனீராக்சைடுடன் நோனேனால் வினைபுரிகிறது .